2020 május 15. péntek, 7:50
A Vígszínház művészei a járvány ideje alatt sem tétlenkednek, a jelenlegi nehéz időszakban új műsorral kedveskednek a színházszerető hallgatóknak. Május 18-án útjára indul a napi rendszerességgel jelentkező Víg Podcast, melyben a társulat különböző tematikájú hanganyagokkal szórakoztatja a közönséget.
Lesz mese a kisebbeknek, regények és novellák a nagyobbaknak, a diákok pedig a kötelező olvasmányokon túl további művekkel is találkozhatnak az irodalom órákon megismert szerzőktől. A heti programot pedig a Vígszínházhoz kapcsolódó történetekkel teszik még különlegesebbé a társulat művészei.
A májusi program:
2020.05.18, hétfő – Vígszínházi történetek; előadja: Hegedűs D. Géza
2020.05.19, kedd – Szerb Antal: Budapest kalauz Marslakók számára; előadja: Kern András
2020.05.20, szerda – Petőfi Sándor: János vitéz 1. rész; előadja: Dobó Enikő
2020.05.21, csütörtök – Petőfi Sándor: János vitéz 2. rész, előadja; Csapó Attila
2020.05.22, péntek – A szomorú királykisasszony, A kakaska és a jércike, előadja; Szilágyi Csenge és Gyöngyösi Zoltán
2020.05.23, szombat – Rejtő Jenő: 14 karátos autó 1.rész; előadja: Karácsonyi Zoltán
2020.05.24, vasárnap – Rejtő Jenő: 14 karátos autó 2.rész; előadja: Börcsök Enikő